

# *Er mwyn cynorthwyo ein haelodau rydym wedi ail-greu testun ATODIAD D dogfen GIG Cymru i'ch galluogi i lenwi'r ffurflen yn Word*

**Atodiad D – Ffurflen Gais i Weithwyr Locwm**

**Cynllun Taliad Bonws COVID-19 y GIG ar gyfer Gofal Sylfaenol**

I wneud cais am y taliad bonws, rhaid ichi fodloni’r meini prawf cymhwystra yn y Cyfarwyddydau a rhaid ichi lenwi’r ffurflen hon a’i chyflwyno i’r darparwr gofal sylfaenol y gwnaethoch y rhan fwyaf o’r 8 sesiwn gymwys iddo yn ystod y cyfnod cymwys.

Rhaid i’r darparwr gofal sylfaenol yr ydych am iddo wneud cais ar eich rhan gael ffurflen gais wedi ei llenwi gennych erbyn 11 Mehefin 2021 fan bellaf. Yna, bydd y darparwr gofal sylfaenol yn ychwanegu eich manylion at ei ffurflen gais er mwyn gwneud cais ar eich rhan, ac os bydd y cais yn cael ei gymeradwyo bydd yn cael y taliad sy’n ddyledus ichi.

Os bydd cais yn cael ei gymeradwyo, bydd taliad o £735 yn cael ei dalu i’r darparwr gofal sylfaenol a wnaeth y cais ar eich rhan. Wedyn, bydd rhaid i’r darparwr gofal sylfaenol drefnu gyda chi i anfon y taliad o £735 ymlaen atoch, yn amodol ar unrhyw ddidyniadau CThEM.

Sylwer: Eich cyfrifoldeb chi fydd sicrhau bod CThEM yn derbyn unrhyw Yswiriant Gwladol a/neu dreth sy’n ddyledus ar eich taliad bonws COVID-19.

Ni fydd angen i weithwyr locwm sy’n gweithio mewn practis a reolir gan Fwrdd Iechyd Lleol, neu a gyflogir yn uniongyrchol drwy’r GIG, wneud cais i ddarparwr gofal sylfaenol am daliad bonws COVID-19 y GIG. Caiff y taliad bonws ei brosesu’n awtomatig drwy gyflogres y GIG os yw’r gweithiwr locwm yn gymwys.

Os nad ydych yn siŵr a ydych yn gymwys ai peidio, cysylltwch â Phartneriaeth Cydwasanaethau GIG Cymru - Nwssp-primarycareservices@wales.nhs.uk

**Datganiad**

Rwy’n datgan hyd eithaf fy ngwybodaeth a’m cred fod yr wybodaeth a ddarperir yn y ffurflen hon yn gywir, a’m bod yn bodloni meini prawf cymhwystra Cynllun Taliad Bonws COVID-19 y GIG fel locwm cymwys o dan Gyfarwyddydau Gofal Sylfaenol (Cynllun Taliad Bonws COVID-19 y GIG) 2021.

Rwy’n cadarnhau fy mod yn dymuno gwneud cais am daliad bonws COVID-19 y GIG, ac yn awdurdodi’r darparwr gofal sylfaenol a enwir isod i ddefnyddio’r wybodaeth sydd wedi ei chynnwys yn y ffurflen hon i wneud cais am daliad ar fy rhan.

Rwy’n deall ac yn derbyn y gallai camau gael eu cymryd yn fy erbyn os byddaf yn cadw gwybodaeth yn ôl neu’n darparu gwybodaeth ffug neu gamarweiniol, ac y gallwn WHC/2021/015 LEGAL\49504744v2 wynebu erlyniad troseddol a/neu achos sifil, ac y gallwn orfod ad-dalu unrhyw swm a dalwyd imi.

Rwy’n cytuno i wybodaeth berthnasol gael ei datgelu er mwyn dilysu fy nghais ac er mwyn atal a chanfod twyll. Mae trywydd archwilio ar gael i’w archwilio, naill ai ar safle’r darparwr gofal sylfaenol sy’n gwneud y cais, neu ar gais, gan swyddogion awdurdodedig y Bwrdd Iechyd Lleol, Gwasanaethau Atal Twyll GIG Cymru, a/neu archwilwyr penodedig.

|  |  |
| --- | --- |
| **Enw** |  |
| **Rhif Cofrestru Proffesiynol** |  |
| **Cyfeiriad** |  |
| **E-bost/Rhif Cyswllt** |  |
| **Rhif Yswiriant Gwladol** |  |
| **Llofnod** |  |
| **Dyddiad** |  |

Rhowch enw a chyfeiriad y darparwr gofal sylfaenol y mae’r ffurflen gais hon i weithwyr locwm yn cael ei chyflwyno iddo, ac sydd wedi ei awdurdodi i wneud y cais ar eich rhan.

Enw:-

Cyfeiriad:-